CELEX: 22013D0026
Language: fi
Date: 2013-02-01 00:00:00
Title: ETA:n sekakomitean päätös N:o 26/2013, annettu 1 päivänä helmikuuta 2013 , ETA-sopimuksen liitteen XX (Ympäristö) muuttamisesta

30.5.2013   
            
            
               FI
            
            
               Euroopan unionin virallinen lehti
            
            
               L 144/32
            
         ETA:NSEKAKOMITEAN PÄÄTÖS
   N:o 26/2013,
   annettu 1 päivänä helmikuuta 2013,
   ETA-sopimuksen liitteen XX (Ympäristö) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Metallisen elohopean ja tiettyjen elohopeayhdisteiden ja -seosten viennin kieltämisestä sekä metallisen elohopean turvallisesta varastoinnista 22 päivänä lokakuuta 2008 annettu Euroopan parlamentin ja neuvoston asetus (EY) N:o 1102/2008 (1) olisi otettava osaksi ETA-sopimusta.
            
         
               (2)
            
            
               Asetusta (EY) N:o 1102/2008 sovellettaessa on otettava huomioon, että kolmansien maiden kanssa käytävä kauppa ei kuulu ETA-sopimuksen soveltamisalaan, minkä vuoksi asetuksen säännöksiä, joissa kielletään elohopean vienti, ei sovelleta EFTA-valtioihin. Koska jätteeksi katsottavaa elohopeaa koskevat säännökset ovat kuitenkin ETA:n kannalta merkityksellisiä, EFTA-valtiot tekevät yhteistyötä sen varmistamiseksi, että vientikieltoa noudatetaan.
            
         
               (3)
            
            
               ETA-sopimuksen liite XX olisi sen vuoksi muutettava vastaavasti,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään ETA-sopimuksen liitteessä XX olevan 22 kohdan (neuvoston direktiivi 96/59/EY) jälkeen kohta seuraavasti:
   
               ”22a.
            
            
               
                  32008 R 1102: Euroopan parlamentin ja neuvoston asetus (EY) N:o 1102/2008, annettu 22 päivänä lokakuuta 2008, metallisen elohopean ja tiettyjen elohopeayhdisteiden ja -seosten viennin kieltämisestä sekä metallisen elohopean turvallisesta varastoinnista (EUVL L 304, 14.11.2008, s. 75).
               Tätä sopimusta sovellettaessa asetuksen säännöksiä koskevat seuraavat mukautukset:
               
                           a)
                        
                        
                           Muutetaan 1 artikla seuraavasti:
                           ”Sallitaan metallisen elohopean (Hg, CAS-numero RN 7439-97-6), sinooperimalmin, elohopea(I)kloridin (Hg2Cl2, CAS-numero RN 10112-91-1), elohopea(II)oksidin (HgO, CAS-numero RN 21908-53-2) sekä metallisen elohopean ja muiden aineiden seosten, mukaan lukien elohopeaseokset, joiden elohopeapitoisuus on vähintään 95 painoprosenttia, vienti EU:sta EFTA-valtioihin, EFTA-valtioista EU:hun sekä EFTA-valtiosta toiseen EFTA-valtioon.
                           Tämä ei rajoita niiden tiukempien tuonti- tai vientikieltojen soveltamista, jotka ovat voimassa EFTA-valtiossa silloin, kun tämä asetus otetaan osaksi ETA-sopimusta.
                           EFTA-valtioiden on toteutettava tehokkaat toimenpiteet sen varmistamiseksi, että ensimmäisessä alakohdassa mainittuja elohopeaa ja elohopeayhdisteitä ja -seoksia ei viedä EU:sta kolmanteen maahan EFTA-valtion kautta. Sama koskee myös metallisen elohopean sekoittamista muiden aineiden kanssa, kun ainoana tarkoituksena on metallisen elohopean vienti EU:sta kolmanteen maahan EFTA-valtion kautta. Tätä ei sovelleta ensimmäisessä alakohdassa tarkoitettujen yhdisteiden tutkimus- ja kehittämistarkoituksessa, lääketieteellisessä käyttötarkoituksessa tai analysointitarkoituksessa tapahtuvaan vientiin.”
                        
                     
                           b)
                        
                        
                           Tämä asetuksen 9 artiklaa ei sovelleta EFTA-valtioihin.”
                        
                     
         2 artikla
   Asetuksen (EY) N:o 1102/2008 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 2 päivänä helmikuuta 2013, jos kaikki ETA-sopimuksen 103 artiklan 1 kohdan mukaiset ilmoitukset on tehty (2).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 1 päivänä helmikuuta 2013.
      
         
            ETA:n sekakomitean puolesta
         
         
            Puheenjohtaja
         
         Gianluca GRIPPA
      
   
   
      (1)  EUVL L 304, 14.11.2008, s. 75.
   
      (2)  Valtiosäännön asettamista vaatimuksista ei ole ilmoitettu.